Тоқаев Си Цзиньпинді құттықтады
"Тоқаев Си Цзиньпинді құттықтады" | "https://abai.kz/post/145205"
TITLE: Тоқаев Си Цзиньпинді құттықтады
URL: https://abai.kz/post/145205
META: "Тоқаев Си Цзиньпинді құттықтады" | "https://abai.kz/post/145205"
DATE: 03.01.2022
AUTHOR(s): Abai.kz
TOTAL WORDS: 154
TEXT: Президент Қасым-Жомарт Тоқаев ҚХР Төрағасы Си Цзиньпинге Қазақстан мен Қытай арасында дипломатиялық қарым-қатынастардың орнағанына 30 жыл толуына орай құттықтау хатын жолдады. Мемлекет басшысы екі елдің тарихи тұрғыдан қысқа мерзім ішінде әлемдік деңгейдегі үлгілі мемлекетаралық қатынас қалыптастырғанын атап өтті. "Бұған менің 2019 жылы еліңізге жасаған сапарым барысында ынтымақтастығымызды мәңгі жан-жақты стратегиялық әріптeстікке көтеру туралы жариялағанымыз дәлел. Бұл тарихи шешіміміз тату көршілік, өзара сенім мен қолдауға негізделген тең құқылы қатынастар құру бағытындағы екі жақты күш-жігеріміздің шарықтау шыңы болды. Атап айтқанда, ортақ шекарамызға қатысты барлық мәселелердің түйіні тарқап, бүгінде ол достық пен бірлік көпіріне айналды. Осы ретте, Қазақстан мен Қытай шекарасындағы өзендерге қатысты келіссөздерді жуық арада аяқтау мемлекетаралық ықпалдастық жылнамасының тағы бір жарқын беті болары анық", – деді Қасым-Жомарт Тоқаев. Президент мемлекеттеріміз арасындағы өзара түсіністік рухындағы саяси ахуалдың сауда-экономикалық және инвестициялық бағыттағы қарқынды ынтымақтастығымыздың кепілі екенін айтты. Құттықтау соңында Қасым-Жомарт Тоқаев Си Цзиньпиннің аса жауапты қызметіне толағай табыс, ал Қытай халқына мол ырыс пен құт-береке тіледі. Abai.kz
